સારાંશ માટે દસ્તાવેજ: આખા ય મુદ્દામાં ખાનગી કંપનીઓને કરારબદ્ધ ખેતી (કૉન્ટ્રેક્ટ ફાર્મિંગ) કરવાની મંજૂરીના કારણે પણ વિવાદ થયો છે.

ખેડૂતોનો આક્ષેપ છે કે નવા કાયદાની આવી જોગવાઈથી કંપનીઓ દ્વારા ખેડૂતોનું શોષણ શરૂ થશે. 

દરમિયાન આ મુદ્દે રાજકારણ પણ ગરમાયું છે. અને વિવાદ ચાલી રહ્યો છે એવામાં ગુજરાત કૉંગ્રેસના કાર્યકારી પ્રદેશ અધ્યક્ષ હાર્દિક પટેલે એક ટ્વીટ કર્યું છે. જેને લઈ સોશિયલ મીડિયામાં ફરી ચર્ચા છેડાઈ છે.

હાર્દિક પટેલે ભારતીય રેલવેના એક ઍન્જિનનો વીડિયો શૅર કર્યો છે. ઍન્જિન પર અદાણી કંપનીની પ્રૉડક્ટની જાહેરાતો પૅઇન્ટ કરવામાં આવી છે.

વીડિયો સાથે હાર્દિક પટેલે ટ્વીટમાં લખ્યું, "ભારતીય રેલવે પર અદાણીના તાજા લોટની જાહેરાત જોવા લાયક છે. હવે તો દાવા સાથે કહી શકીએ છીએ કે ખેડૂતોની લડાઈ સત્યના માર્ગ પર છે."

વળી કૉંગ્રેસના નેતા પ્રિયંકા ગાંધી વાડ્રાએ પણ આ વીડિયો ટ્વીટ રિટ્વીટ કર્યું છે.

જોકે તેમના ટ્વીટ પરથી જણાય છે કે હાર્દિક પટેલનો ઇશારો ખેડૂત આંદોલન સંબંધિત વિવાદ મામલે છે. પરંતુ આ મામલે એક વધુ વળાંક ત્યારે આવ્યો જ્યારે સરકારી માહિતી પ્રસારણ વિભાગ (પ્રેસ ઇન્ફર્મેશન બ્યૂરો)એ આ ટ્વીટનું ફૅક્ટ ચેક કર્યું.

જેમાં પીઆઈબીએ ટ્વીટ કર્યું  અને લખ્યું,"ફેસબુક પર એક વીડિયો સાથે દાવો કરવામાં આવી રહ્યો છે કે સરકારે ભારતીય રેલ પર એક ખાનગી કંપનીની મહોર લગાવી દીધી છે."

"પીઆઈબી ફૅક્ટચેક - આ દાવો ભ્રામક છે. આ માત્ર એક કૉમર્શિયલ જાહેરાત છે અને તેનો હેતુ માત્ર 'નોન-ફ્રેઇટ આવક'ને વધારવાનો છે."

વળી એવી ટ્વીટર યુઝર્સ દ્વારા કૉમેન્ટ્સમાં એવી પણ ચર્ચાઓ થઈ કે હાર્દિક પટેલે રેલવે મામલે નહીં પણ ખેડૂતો સંબંધિત આંદોલનમાં ખેડૂતોને જે ચિંતા છે જેમાં સૂર પૂરાવવા માટે એક તર્ક આપીને ટ્વીટ કર્યું છે.

જ્યારે બીજી તરફ હાર્દિક પટેલે રેલવેએ ખાનગી કંપનીના હાથોમાં આપી દીધી છે એવો દાવો કર્યો હોવાનું માનીને એ દૃષ્ટિકોણથી ફૅક્ટચેક કર્યું છે.

આમ તેમાં વિરોધાભાસ જોવા મળી રહ્યો છે.

વળી જો સરકારી કંપનીઓની વાત કરીએ તો જાહેર ક્ષેત્રની કંપનીઓ માટે સરકારે વર્ષ 2019-2020 માટે રોકાણનું લક્ષ્ય 1.05 લાખ કરોડ રૂપિયા રાખ્યું હતું.

કૅબિનેટે 24 સરકારી કંપનીઓમાં રોકાણ અને ખાનગીકરણને મંજૂરી આપી દીધી છે. તેની પ્રક્રિયા પણ ચાલુ છે.

જોકે વારંવાર રેલવેના ખાનગીકરણની ચર્ચાઓ ઉઠતી રહે છે. જેમાં કેન્દ્રીય મંત્રી પીયૂષ ગોયલે એક વખત નિવેદન આપી કહ્યું હતું કે રેલવેનું ખાનગીકરણ કરવાની સરકારની કોઈ યોજના...\nદસ્તાવેજની સમાન ભાષામાં સારાંશ:
હાલ રાજધાની દિલ્હીની સરહદે દેશના વિવિધ ભાગમાંથી આવેલા ખેડૂતો કેન્દ્ર સરકારે લાવેલા કૃષિ કાયદા સામે આંદોલન કરી રહ્યા છે. છેલ્લા એકંદરે 15 દિવસથી તેમનું આંદોલન ચાલી રહ્યું છે. આંદોલનની સોશિયલ મીડિયામાં પણ તીવ્ર ચર્ચાઓ છે.